**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 19.05.2023, ora 08.00 – 20.05.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 20.05.2023, ora 07.00**

**RÂURI**

Debitele au fost în general staționare, exceptând râurile din bazinele hidrografice: Crișul Negru, Crișul Alb, Arieș, Bega, Timiș, Bârzava, Moravița, Caraș și cursurile mijlocii și inferioare ale Crișului Repede și Mureșului, unde au fost în creștere datorită precipitațiilor căzute în interval, sub formă de aversă și propagării.

Pe râurile din bazinele hidrografice Vișeu, Iza, Tur, Someș, Târnave, bazinele superioare ale Crișului Repede, Mureșului, Argeșului, bazinul superior și mijlociu al Jiului și bazinul mijlociu și inferior al Oltului, debitele au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Vișeu, Bârzava, Moravița, cursurile superioare ale Mureșului, Timișului, Bistriței și mai mici (sub 30% din normalele lunare) pe râurile din bazinele hidrografice: Caraș, Nera, Cerna, Bârlad, Jijia, cursul Putnei, Rm. Sărat și pe unii afluenți ai Jiului, Oltului superior și Trotușului.

În interval a fost emisă o **ATENȚIONARE HIDROLOGICĂ** pentru fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general staționare, exceptând cursurile inferioare ale Crișurilor, Arieșului, cursurile mijlocii și inferioare ale Mureșului, Begăi, Timișului, Bârzavei, Moraviței și Carașului, unde vor fi în creștere ca urmare a propagării.

Pe râurile din bazinele hidrografice: Vișeu, Iza, Tur, Someș, Crasna, Barcău, Târnave, bazinele superioare și mijlocii ale Crișurilor, Arieșului, Jiului, bazinele superioare ale Mureșului, Begăi, Timișului, Bârzavei, Moraviței, Carașului, Argeșului și bazinul mijlociu și inferior al Oltului, debitele vor fi în scădere.

Sunt posibile creșteri de niveluri şi debite, pe unele râuri din zonele de deal și munte, mai ales pe cele din centrul, sudul și estul țării, datorită precipitațiilor prognozate, sub formă de aversă, izolat mai însemnate cantitativ.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 19.05 – 20.05.2023 a fost în creștere, având valoarea de 8600 m3/s, peste media multianuală a lunii mai (7250 m3/s).

În aval de Porţile de Fier debitele au fost în creștere.

Debitul la intrarea în țară (secțiunea Baziaș) va fi în creștere (8900 m3/s).

În aval de Porțile de Fier debitele vor fi în creștere.

**2.** **Situația meteorologică în intervalul 19.05.2023, ora 09.00 – 20.05.2023, ora 06.00**

**ÎN ŢARĂ**

Vremea s-a încălzit în cea mai mare parte a țării, iar valorile termice diurne au fost apropiate de cele specifice perioadei, excepție făcând, local, nord-vestul și sud-estul, unde au fost mai mari decât acestea, dar și vestul, unde pe alocuri au fost mai mici. Cerul a fost variabil, cu înnorări temporar accentuate îndeosebi după-amiaza și la începutul nopții. S-au semnalat averse și descărcări electrice, pe arii relativ extinse în Banat, Crișana, Oltenia, Moldova, local în Transilvania și Bărăgan și izolat în rest. Ploile au avut și caracter torențial, iar punctiform, în vest și în est au depășit 15...20 l/mp. Pe raza județului Arad, precum și la altitudini mari în Munții Banatului și în Carpații Meridionali, pe suprafețe mici, a căzut grindină. În județul Olt, la Caracal, s-a consemnat vijelie. Vântul a suflat slab și moderat, temporar cu intensificări ziua, pe arii relativ extinse în estul, sudul, centrul teritoriului și pe arii restrânse în rest, la rafală atingându-se viteze în general de 45...55 km/h (până la 65...70 km/h în estul Munteniei, la Slobozia, și în estul Crișanei, la Gurahonț). Deși a continuat să fie în diminuare, stratul de zăpadă s-a menținut pe alocuri în zona montană foarte înaltă și măsura *-în platformele stațiilor meteorologice*- până la 175 cm în Munții Bucegi și 138 cm în Munții Făgăraș, la peste 2000 m. Temperaturile maxime s-au încadrat între 18 grade la Banloc și 28 de grade la Brăila, Urziceni, București-Filaret și București-Băneasa. La ora 6 se înregistrau valori termice cuprinse între 7 grade la Toplița și Târgu Lăpuș și 18 grade la Sulina, Buzău și Râmnicu Sărat. Dimineața, pe suprafețe mici, s-a semnalat ceață în vest.

OBSERVAȚII: de ieri de la ora 6 au fost în vigoare 23 de atenționări cod galben și 2 avertizări cod portocaliu pentru fenomene meteorologice periculoase imediate, emise după cum urmează: 6 atenționări și 2 avertizări, de către SRPV Timișoara, 5 atenționări de către CNPM pentru Muntenia, 4 de către SRPV Craiova, 4 de către SRPV Cluj-Napoca, 3 de către SRPV Bacău și 1 de către SRPV Sibiu.

**LA BUCUREŞTI**

Vremea a continuat să se încălzească. Cerul a fost variabil, cu înnorări în a doua parte a zilei și la începutul nopții, iar în orele serii, în unele cartiere, trecător, a plouat slab. Vântul a suflat slab și moderat, cu intensificări după-amiaza, când s-au atins viteze de 55...60 km/h. Temperatura maximă a fost de 27 de grade la Afumați și de 28 de grade la Filaret și Băneasa. La ora 06 se înregistrau 10 grade la Băneasa, 13 grade la Afumați și 14 grade la Filaret.

**3. Prognoza meteorologică în intervalul 20.05.2023, ora 09.00–21.05.2023, ora 09.00**

**ÎN ŢARĂ**

Vremea va fi caldă, cu temperaturi maxime cuprinse între 20 și 28 de grade și minime între 6 și 16 grade. Cerul va fi variabil, temporar cu înnorări, averse și descărcări electrice, mai ales după-amiaza și seara, la munte, local în Transilvania, Moldova, Oltenia și pe suprafețe mai mici în celelalte regiuni. Izolat aversele vor fi torențiale și vor fi condiții de grindină. Vântul va sufla slab și moderat, cu unele intensificări, îndeosebi pe parcursul zilei, la munte, în regiunile sudice, sud-estice și pe arii restrânse în centru și nord-est (viteze la rafală în general de 40...50 km/h).

**LA BUCUREŞTI**

Vremea va fi caldă, cu o maximă a temperaturii aerului de 26...28 de grade și o minimă de 12...14 grade. Cerul va fi variabil, cu unele înnorări după-amiaza, dar condițiile pentru averse vor fi reduse. Vântul va sufla slab și moderat, temporar cu intensificări în a doua parte a zilei, când la rafală se vor atinge viteze de 40...45 km/h.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.
1. ***CALITATEA MEDIULUI***
2. **În domeniul aerului**

***Agenția Pentru Protecția Mediului Timiș*** informează despre producerea, în data de 18.05.2023, ora 02.00, unui incendiu in hala de piese auto si vopseluri (aproximativ 2000 mp) a SC Voestalpine Rotec Coating SRL, municipiul Timișoara, județul Timiș. Nu se cunosc cauzele declanșatoare. ISU Banat a acționat cu 4 autospeciale de stingere cu apă şi spumă iar incendiul a fost lichidat la ora 03.25. Stația de monitorizare a calității aerului înconjurător TM-1 amplasată în Timișoara, pe Calea Șagului, nu a evidențiat depășiri ale valorilor limită la poluanții monitorizați. Nu au existat victime, incendiul nu s-a propagat spre vecinătăți.

1. **În domeniul solului și vegetației**

***Agenția Pentru Protecția Mediului Argeș*** informează despre producerea, în data de 19.05.2023, ora 08.30, unei poluări accidentale cu 50 litri apă de zăcământ si 25 litri țiței din cauza coroziunii unei conducte de transport aparținând SC OMV Petrom SA zona de producție Valahia, sector Poiana Lacului, județul Argeș. A fost afectată o suprafață de aproximativ 25 mp sol (aproximativ 50 ml șanț). Masuri: oprirea pompării, izolarea conductei, remedierea avariei, ecologizarea zonei.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE